Ada Lovelace

Ada Lovelace (Augusta Ada King, Lovelacen gruafin’a, 10. talvikuudu 1815, London – 27. kylmykuudu 1852, London) oli anglielaine matemuatikku da kirjuttai. Hos hähdy ei elaijannu arvostettu, hänet mainittah nygoi puaksuh muailman enzimazekse programmistakse.
Lovelace rodih Augusta Ada Byronannu da oli kuulužan romantiellizen runoilijan Lordu Byronan da hänen akan Anne Isabelle Byronan ainavo lapsi. Lovelacen muamo oli piättänyh estiä tytärdy Lordu Byron-tuatas hedi roimizen jälgeh, gu Lordu Byronan temperaamentu oli ebätazapainoine. Anne Isabelle andoi tyttärele kiindien tiijollizen da matemuatiekallizen opastamizen, mi oli sih aigah nuorele naizele harvinastu. Lovelacel oli taidoloi kui matemuatiekah muga i kielih, häi yhtisti opastundois tuatan indohimon da muaman dissipliniiruičuksen lähestymistavakse, kudamua kuččui ”runollizekse tiijokse”.

17-vuvven igähizennu Lovelace tunnustui matemuatikku Charles Babbageh, ”tiedokonehen ižäh”. Babbage kehitti ”analyyttizen motoran” monimutkallizih laskuloih näh. Kerran Lovelacea pakittih kiändämäh kirjutus Babbagen motoras. Ada kiändi sen da ližäi tekstah omat mustohpanot. Niilöis Lovelace kuvaili, kuibo koodii voidas käyttiä kirjaimin da noumeroin sijah, da motor vois ohjelmoija luadimah käskietty ruado – häi sit kuvaili enzimäzen algoritman. Lovelace kuvaili tiedokonehen mahtolližuot äijy enne nygyaigua da keksii programmiiruičendan idejan.

L
L